ส่องตลาด ภาคบ่าย – บล.ฟิลลิป (ประเทศไทย)
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ฟิลลิป (ประเทศไทย) 
1 ธ.ค. 2558

แนวโน้มภาคบ่าย: Sideways ในกรอบ 
รีบาวด์ขึ้นเล็กน้อย แต่คาดยังไปไหนได้ไม่ไกล มูลค่าการซื้อขายเมื่อวานนี้ปรับเพิ่มขึ้นสู่ระดับ 4.4 หมื่นล้านบาท สูงกว่าค่าเฉลี่ยทั้งปีที่ 4.1 หมื่นล้านบาท อย่างไรก็ดี ครึ่งวันของวันนี้เห็นสัญญาณชะลอตัวลงอีกครั้ง โดยระดับมูลค่าการซื้อขายครึ่งวันอยู่ที่ 1.5 หมื่นล้านบาท
ต่างชาติกลับมาขายสุทธิอีกครั้ง ขณะที่แรงซื้อสถาบันยังไม่ชัดเจน คาดว่าตลาดหุ้นไทยอาจจะเผชิญแรงขายในช่วงครึ่งเดือนแรกของเดือน ธ.ค. เช่นเดียวกับช่วง 2 ปีก่อนหน้านี้ ขณะที่คาดว่าแรงซื้อของสถาบันจะกลับมาใช้ช่วงสัปดาห์สุดท้ายของปี
จาก PSR’s F-G index ที่ใช้วัด Sentiment ตลาดหุ้นพบว่านักลงทุนยังคงอยู่ในเกณฑ์ Fear และมีแนวโน้มปรับตัวสู่ระดับ Extreme Fear ได้ในอนาคต โดยเฉพาะมีประเด็นการปรับขึ้นอัตราดอกเบี้ยของเฟดในช่วงกลางเดือน 
กลยุทธ์ระยะสั้นเน้นเข้าซื้อลงทุนเมื่อตลาดปรับตัวลง โดยมองว่าที่ระดับ 1,320 – 1,340 จุด เป็นระดับที่สามารถลงทุนในระยะยาวได้แล้ว
 
แนวโน้มตลาดหุ้นไทยภาคบ่ายในเชิงเทคนิค
ดัชนี 1,361.80 จุด เปลี่ยนแปลง +2.10 จุด มูลค่าการซื้อขาย 15,750 ล้านบาท
เคลื่อนตัวอิงทางลง ตามสัญญาณจากเครื่องมือที่เริ่มอ่อนค่าลง ยังคงแนะนำให้ลงมารอซื้อใกล้กับเส้นแนวรับด้านล่างหรือประมาณ 1,350 จุด ขึ้นก็ทยอยขาย บ่ายนี้ปรับแนวต้านลงเป็น 1,367-1,370 จุด   
 
THANI/3.10
กราฟราคาและเครื่องมือเริ่มฟื้นตัวด้วยแรงซื้อหนาแน่น น่าลุ้นรีบาวด์ “เก็งกำไร” แนวรับ 3.02 บาท แนวต้าน 3.20-3.24 บาทCut loss 2.96 บาท
 
FORTH/8.85
ยกตัวกลับมาบน EMA-75 ได้อีกครั้งด้วยแรงซื้อหนาแน่น เครื่องมือเริ่มปรับให้ค่าบวก ลุ้นรีบาวด์ได้ “เก็งกำไร” แนวรับ 8.80 บาทแนวต้าน 9.20  บาท Cut loss 8.70 บาท
 
BWG/1.52  
Modi. Sto. ให้สัญญาณซื้อและเริ่มวกตัวออกจากเขต Oversold ราคาน่าขึ้นทดสอบแนวต้านเดิมได้ “เก็งกำไร”แนวรับ 1.51 บาท แนวต้าน 1.56-1.58 บาท  Cut loss 1.49 บาท
 
ตลาดอนุพันธ์
กลยุทธ์
S50Z15/869.40
Short เปิดได้ตอนเช้าที่ 873 จุด รอทำกำไร 863 จุด ตัดขาดทุนเหนือ 876 จุด
 
TRUEZ15/8.47
Long ตอนเช้ายังไม่ได้ รอเปิดอีกครั้งที่ 8.40 บาท เป้าหมายทำกำไร 8.62 บาท ตัดขาดทุนต่ำกว่าจุด เปิด 0.15 บาท
 
GFZ15/18,270
Short ที่เปิดไว้ 18,080 บาท ตัดขาดทุนไปตอนเช้า รอ Short ใหม่ที่ 18,320 บาท เป้าหมายทำกำไร 18,150 บาท ตัดขาดทุนเหนือ 18,400 บาท
 
BRZ15/1,615
Short ที่เปิดไว้ 1,630 บาท รอทำกำไร 1,600 บาท ตัดขาดทุนเหนือ 1,645 บาท
 
USDZ15/35.85
Long ที่เปิดไว้ 35.85 บาท รอทำกำไร 35.95 บาท ตัดขาดทุนหากหลุด 35.80 บาท
 
อนุพันธ์เด่นเชิงเทคนิค
S50Z15 / ราคาปิด 869.40 จุด เปลี่ยนแปลง +2.00 จุด
กราฟ 10 นาที แกว่งตัวค่อนข้างผันผวน เครื่องมือ MACD ให้สัญญาณบวกใต้เส้น Zero Line เล็กน้อย มองเป็นการทรงตัวจนถึงรีบาวด์ในกรอบทางลง รับ 866, 862 จุด ต้าน 873, 876 จุด
 
 